Diari Oficial de la Generalitat Valenciana


Sumari del DOGV 5390, del 17-11-2006 (2006/12684)

Notificació resolució a la concessionària Marina de Déenia SA, para el desballestament de l'embarcació Marmara.
---------------------------------------------------------------------------------------------------------------

### Dades del document

Número de DOGV
:   5390

Data del DOGV
:   17-11-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/12257


Organisme emissor
:   Conselleria d'Infraestructures i Transport

Tipus de document
:   Anunci

Notificació resolució a la concessionària Marina de Déenia SA, para el desballestament de l'embarcació Marmara. [2006/12070]  
Ja que no s'ha pogut notificar al Sr. Aquilino Toucedo Gómez, i al Sr. Carlos Farssac Fabré, en el domicili conegut per esta administració, la resolució del director del Centre de Desenvolupament Marítim, de 4 de setembre de 2006, per la qual s'autoritza a la concessionària Marina de Dénia, SA, perquè procedisca al desballestament de l'embarcació denominada Marmara en el port de Dénia. D'acord amb el que establix l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener de modificació de l'anterior, es fa públic el text íntegre de l'esmentada resolució perquè el present anunci servisca de notificació de l'anterior.  
.Atés l'expedient de referència, del qual resulten els antecedents de fet següents:  
1. El 2 de desembre de 2004 Marina de Dénia, SA, va informar que l'embarcació Marmara (de pavelló britànic i matrícula 335B) havia sigut abandonada el dia 1 de desembre de 2003 en les instal·lacions que la dita societat explota en concessió en el port de Dénia, i a causa del mal estat del barco se sol·licitava el seu desallotjament.  
2. Es va efectuar requeriment de retirada de l'embarcació al Sr. Víctor Toucedo Martínez, amb advertència d'execució subsidiària en cas d'incompliment, que el 21 de desembre de 2004 va remetre burofax en què feia constar que no era ell el propietari de l'embarcació Marmara, sinó el Sr. Carlos Farssac Fabré, el qual la va adquirir per compravenda el 30 de juliol de 2003. Esta informació l'amplia per mitjà d'un altre burofax de data 9 de juny de 2005.  
3. De conformitat amb el que s'ha exposat, es va requerir al Sr. Carlos Farssac Fabré en els mateixos termes indicats en el punt anterior, a la qual cosa este va contestar per mitjà d'escrit de 27 de juny de 2005 que va comprar (utilitzant expressament este vocable) el barco al Sr. Aquilino Toucedo Gómez, i va pagar fins i tot una part del preu, si bé amb posterioritat, en apreciar vicis ocults, va arribar a un acord amb l'armador perquè .es quedara amb el seu barco i amb tots els diners que li havia donat. (sic).  
4. Es va intentar en aquell moment notificar el requeriment de desallotjament al Sr. Aquilino Toucedo, si bé consta en l'expedient certificat de Chrono exprés, d'impossibilitat de notificació.  
Consta en l'expedient còpia de la denúncia interposada davant del Jutjat d'Instrucció núm. 16 de Sevilla, pel Sr. Aquilino Toucedo contra el Sr. Carlos Farssac, per falta de pagament del preu de la compravenda, així com còpia d'este contracte, que es formalitza entre dos societats representades respectivament pels senyors Toucedo i Farssac.  
Consta igualment ofici del referit Jutjat, en què manifesta no oposar-se a la posada en sec de l'embarcació.  
5. En data 16 de gener de 2006, Marina de Dénia, SA, comunica que ha reflotat l'embarcació davant de l'imminent risc d'afonament. Consta en l'expedient l'informe de la Capitania Marítima d'Alacant en què aconsella la dita posada en sec. En el mateix escrit de data 16 de gener, la concessionària sol·licita autorització per al desballestament de l'embarcació.  
6. Als efectes de comptar amb les dades registrals de l'embarcació, en especial titularitat i possibles càrregues, es va oficiar al Departament de Duanes de l'Agència Tributària, a Ports de la Generalitat de Catalunya, a Gibraltar Ship Registry i a Registry of Ships de Gibraltar, i s'obté d'este últim la resposta que l'embarcació no es troba en el seu registre.  
7. Així mateix, es va sol·licitar de la Direcció General de la Marina Mercant, Ministeri de Foment, informació sobre l'embarcació, i es va contestar esta en data 2 de febrer de 2006 que .Este Registre Central de barcos i empreses navilieres només posseïx informació registral de barcos amb pavelló espanyol, per la qual cosa l'embarcació mencionada en el seu fax de referència no consta registrada.. Amb anterioritat, la Capitania Marítima de Dénia ja havia manifestat que l'embarcació no constava en la seua base de dades.  
8. Sol·licitada valoració de l'embarcació a la Capitania Marítima d'Alacant, el 6 de març dels corrents es rep ofici del cap del Servici d'Inspecció Marítima que després d'una sèrie de consideracions sobre l'estat de l'embarcació conclou:  
.Per tot això este servici d'inspecció marítima entén que el cost de la reparació completa de l'embarcació per a restituir-la al seu estat inicial superaria el valor actual del barco si es construïra novament, per la qual cosa es considera que, en no poder posar-lo novament flotant amb seguretat, el barco hauria de ser desballestat in situ..  
9. D'altra banda, segons l'informe de la concessionària, les despeses ocasionades per l'embarcació a 27 de gener de 2006 ascendixen a 36.391,40 €, el que sumat als 11.100 € estimats per al desballestament, ascendixen a un total de 47.491,40 €, sempre segons valoració de la concessionària.  
10. En data 13 de març de 2006 es va dictar resolució del director del Centre de Desenvolupament Marítim la part dispositiva del qual ordenava:  
.1. Declarar en estat d'abandó l'embarcació denominada Marmara, matrícula 335B i de pavelló britànic, atracada en instal·lacions que Marina de Dénia, SA, explota en concessió en el port de Dénia.  
2. Notificar la present Resolució al Sr. Carlos Farssac, Sr. Aquilino Toucedo i al Jutjat d'Instrucció núm. 16 de Sevilla en les diligències prèvies núm. 9294/2004, advertint-los que, si no s'efectuen al·legacions en el termini de deu dies a partir de la notificació de la resolució, o que esta es considere efectuada segons els articles 58 i següents de la LRJPAC; es procedirà sense més tràmit a autoritzar a Marina de Dénia, SA, el desballestament de l'embarcació, i les despeses ocasionades fins a la data així com les que es meriten per l'operació del desballestament seran a càrrec del propietari de l'embarcació.   
3. Notifique's la present resolució a la Capitania Marítima d'Alacant, de qui s'haurà d'obtindre els pertinents permisos o instruccions.  
4. Notifique's la present resolució a Marina de Dénia, SA, i a la Divisió d'Explotació i Conservació de Ports.  
11. L'esmentada resolució es va notificar a les persones i organismes esmentats en els punts segon, tercer i quart de la part dispositiva, i consta en l'expedient justificants de recepció de les corresponents notificacions. Respecte del Sr. Aquilino Toucedo, va ser tornat el justificant de recepció, es va procedir segons disposa l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, i es va publicar la notificació en el DOGV el 26 de maig de 2006, i l'Ajuntament de Sevilla (localitat de l'últim domicili conegut per esta administració), va remetre el 7 d'agost de 2006 edicte degudament diligenciat d'exposició al públic en el tauler d'anuncis d'eixe Ajuntament.  
12. No s'han presentat al·legacions ni cap documentació.  
Atés que no correspon a esta administració resoldre sobre la qüestió suscitada entre els Srs. Toucedo i Farssac, ja que ambdós neguen ser el titular de l'embarcació, emparant-se el Sr. Toucedo en l'article 1.450 del Codi Civil, i el Sr. Farssac en l'article 1.486 de l'esmentat Codi, així com en un suposat pacte verbal entre les parts.  
Atés que, en tot cas, no s'ha donat compliment a la resolució on s'advertia d'execució subsidiària a càrrec de l'executat.  
Atés el que disposen els articles 95 a 98 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
Atés que l'article 107 de la Llei de Ports de l'Estat i de la Marina Mercant disposa:  
.1. L'autoritat portuària, amb un informe previ de la Capitania Marítima, quan un barco presente perill d'afonament en el port, si, requerit el navilier o consignatari perquè abandone el port o repare el barco, este no ho fa, podrà traslladar-lo o procedir al seu afonament, a càrrec d'aquell, on no perjudique l'activitat portuària, la navegació o la pesca. A este últim efecte, se sol·licitarà informe de l'administració pesquera, que s'entendrà positiu si no s'emet en el termini de quinze dies o en el que es fixe per l'autoritat portuària, per raons d'urgència davant de l'amenaça d'afonament.  
2. En els supòsits d'afonament de barcos en les aigües d'un port, l'autoritat portuària assenyalarà als propietaris, naviliers, representants o a les companyies asseguradores on han de situar els seues restes o el barco una vegada reflotat, en el termini que a este efecte determine, així com les garanties o mesures de seguretat que s'ha de prendre per a evitar un nou afonament.  
Si incompliren les ordes o acords de l'autoritat portuària, esta podrà utilitzar per al rescat del barco afonat els mitjans d'execució forçosa previstos en l'ordenament jurídic, i queda obligat, en tot cas, el propietari o navilier a sufragar les despeses ocasionades.  
Si este no abonara en el termini reglamentàriament establit les quantitats meritades pel rescat, l'autoritat portuària podrà procedir a l'alienació de les restes del barco, i deduir de l'import obtingut les despeses ocasionades. Si no fóra prou, la diferència serà exigida per via de constrenyiment.  
Atesa la recomanació continguda en l'ofici de Capitania Marítima de 6 de març de 2006, sobre la conveniència de desballestar l'embarcació.  
Fent ús de les atribucions que concedix al director del Centre de Desenvolupament Marítim l'article 14 del Reial Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport, resolc:  
1. Autoritzar a la concessionària Marina de Dénia, SA, perquè procedisca al desballestament de l'embarcació denominada Marmara, matrícula 335B i de pavelló britànic, posada en sec en instal·lacions que la dita mercantil explota en concessió en el port de Dénia, i les despeses ocasionades fins a la data així com les que es meriten per l'operació del desballestament seran a càrrec del propietari de l'embarcació, i s'haurà d'obtindre de la Capitania Marítima d'Alacant els pertinents permisos o instruccions.  
2. Notificar la present resolució al Sr. Carlos Farssac, Sr. Aquilino Toucedo i al Jutjat d'Instrucció núm. 16 de Sevilla en les diligències prèvies núm. 9294/2004, i a la Capitania Marítima d'Alacant, de la qual s'haurà d'obtindre els pertinents permisos o instruccions.  
3. Notifique's la present resolució a Marina de Dénia, SA, i a la Divisió d'Explotació i Conservació de Ports.  
Esta resolució no és definitiva i contra la qual es pot interposar recurs d'alçada davant del secretari autonòmic d'Infraestructures, en el termini d'un mes, comptador des de l'endemà de la notificació de la present, sense perjuí de la utilització per l'interessat de qualsevol altre recurs que estime pertinent.  
València, 4 de setembre de 2006. El director del Centre de Desenvolupament Marítim: Francisco Pérez López..  
València, 24 d'octubre de 2006.. El sotssecretari: Gaspar Peral Ribelles.